Tallinna Tehnikaülikooli Virumaa Kolledž

Tallinna Tehnikaülikooli Virumaa Kolledž on Tallinna Tehnikaülikooli koosseisu kuuluv kõrgkool Kohtla-Järvel.

Ülikool asub aadressil Kohtla-Järve, Järveküla tee 75. Selle direktor on aastast 2019 Mare Roosileht. 

Kolledži lõpetajad saavad Tallinna Tehnikaülikooli diplomi, mis võimaldab neil hiljem jätkata oma haridusteed TTÜ või mistahes teise ülikooli magistriõppes.

Ajalugu
Tallinna Tehnikaülikool (tolleaegse nimega Tallinna Polütehniline Instituut) alustas Kohtla-Järvel insenerikoolitust 1959. aastal, kui linnas avati TPI Kohtla-Järve konsultatsioonipunkt. Aastatel 1969–1992 kandis õppeasutus TPI Kohtla-Järve üldtehnilise teaduskonna nimetust. Pärast taasiseseisvumist tegutseti Virumaa Kõrgkoolina ning 1. septembrist 2000 juba kolledžina.

Erialad
Kolledž pakub õppimisvõimalusi järgmistel erialadel:
Päevane õppevorm (tasuta kohad)
Masinaehitustehnoloogia. Eestikeelne õpe, mis kestab neli aastat.
Rakendusinfotehnoloogia. Eesti- ja venekeelne õpe, mis kestavad neli aastat.
Kütuste tehnoloogia. Venekeelne õpe, mis kestab neli aastat.
Tootmise automatiseerimine. Venekeelne õpe, mis kestab neli aastat.
Hoonete ehitus. Eestikeelne õpe, mis kestab neli aastat.

Kaugõpe (tasuta ja tasulised kohad)
Hoonete ehitus. Eestikeelne õpe, mis kestab neli aastat.
Kütuste tehnoloogia. Venekeelne õpe, mis kestab viis aastat.
Energiatehnika. Venekeelne õpe, mis kestab neli aastat.

Viited

Välislingid
TTÜ Virumaa Kolledži koduleht
Virumaa Kolledž. Tallinna Tehnikaülikooli koduleht

Tallinna Tehnikaülikool
Kohtla-Järve koolid
Ida-Viru maakonna koolid